
PËR AFATIN E KRYERJES SË VEPRIMEVE TË BLERJES OSE MARRJES ME QIRA TË APARTAMENTEVE

Me propozimin e Ministrisë së Ndërtimit, të Strehimit dhe Rregullimit të Territorit, Këshilli i Ministrave,


V E N D O S I :

1. Qytetarët, para hyrjes në banesë, janë të detyruar të lidhin aktin e blerjes ose të dhënies me qira të apartamentit të tyre me degët e Entit Kombëtar të Banesave, sipas dispozitave në fuqi.
Në qoftë se ky veprim nuk bëhet brenda 1 muaji nga dhënia e autorizimeve dhe qytetarët hyjnë në banesë, ata do t’i nënshtrohen një qiraje mujore sa 5-fishi i qirasë shtetërore nga ana e Entit të Banesave.
Kur kjo shkelje është mbi 6 muaj, qytetarit i hiqet e drejta e strehimit në këtë banesë.
2. Enti Kombëtar i Banesave ka për detyrë dhe përgjegjësi të kontrollojë zbatimin e pikës 1 të këtij vendimi, si dhe përdorimin e fondeve buxhetore për banesë.
3. Të gjitha investimet e buxhetit të shtetit për banesë duhet të kalojnë nëpërmjet Entit Kombëtar të Banesave.
Ky vendim hyn në fyqi menjëherë.

